Hlutfall barna sem búa á heimilum undir lágtekjumörkum í Evrópu 2012 Hlutfall barna á aldrinum 0 – 17 ára sem búa á heimilum undir lágtekjumörkum var 10% á Íslandi árið 2012 og þar með næstlægst í Evrópu á eftir Noregi . Á sama tíma var hlutfallið í löndum Evrópusambandins 20,7% að meðaltali . Þetta kemur fram í nýjum Félagsvísum Hagstofunnar um börn og fátækt . Félagsvísar eru safn tölulegra upplýsinga um velferð , efnahag , heilsufar og félagslegar aðstæður íbúa í landinu og má rekja tilurð þeirra til vinnu velferðarvaktarinnar sem hófst árið 2009 . Hagstofan annast uppfærslu og birtingu félagsvísa samkvæmt samningi við velferðarráðuneytið . Vísarnir draga upp mynd af þróun samfélagsins og lífsgæðum landsmanna og auðvelda stjórnvöldum og almenningi að fylgjast með þjóðfélagsþróun og samfélagsbreytingum . Í nýútkomnum félagsvísum um börn og fátækt kemur fram að hlutfall barna á heimilum undir lágtekjumörkum og algengi þess að börn búi við skort á efnislegum gæðum var svipað árin 2010 – 2013 og það var á árunum 2004 – 2007 . Börn sem eiga foreldra 29 ára eða yngri búa oftar á heimilum sem eru undir lágtekjumörkum og skortir efnisleg gæði en þau börn þar sem að minnsta kosti annað foreldrið er 30 ára eða eldra . Á meðal fyrri hópsins eru 36,5% undir lágtekjumörkum og 17,8% búa við skort á efnislegum gæðum . Árið 2013 voru 30,8% barna einstæðra foreldra undir lágtekjumörkum og 25% skorti efnisleg gæði . Til samanburðar voru 6,2% barna á heimili með tveimur fullorðnum undir lágtekjumörkum og um 4,1% þeirra skorti efnisleg gæði . Einstæðir foreldrar eru líklegri en aðrir til að búa í leiguhúsnæði og má sjá sterka fylgni með búsetuformi og fátækt barna . Árið 2013 voru 28,2% barna sem bjuggu í leiguhúsnæði undir lágtekjumörkum og 20,6% skorti efnisleg gæði . Stærstur hluti barna á Íslandi býr á heimilum sem eru með húsnæðislán og eru 7,5% þeirra barna eru undir lágtekjumörkum og 5% skortir efnisleg gæði .